Homo naledi

Homo naledi – išnykusi žmonių (Homo) genties rūšis, turėjusi australopitekų (Australopithecus) ir žmonių (Homo) rūšių požymius. Jų išvaizda buvo primityviausia tarp visų žmonių genties išnykusių rūšių. Gyveno Afrikos žemyno pietuose. Kol kas nėra tiksliai nustatyta, prieš kiek metų jie egzistavo, bet pasak mokslininkų, jie galėjo gyventi maždaug prieš prieš 2,8 milijonus metų, bet neatmetama, kad galėjo egzistuoti ir prieš dešimtis ar šimtus tūkstančių metų – tai yra gyveno kaip realiktinė Homo floresiensis rūšis, kada Žemėje ėmė plisti šiuolaikiniai žmonės (Homo sapiens).

Atradimo istorija 
Pietų Afrikos Respublikoje, apie 50 km į šiaurės vakarus nuo Johanesburgo esančio Kylančios Žvaigždės (eng. Rising Star) urvo Dinaledi salėje, buvo rasta apie 1550 fosilijų, priklausančių 15 abiejų lyčių Homo naledi individams, įskaitant ir vaikų, kurių amžius datuojamas tarp 20 tūkstančių ir 2 milijonų metų. Pirmoji ekspedicija, susidėjusi iš 60 patyrusių speleologų ir mokslininkų, į šį urvą buvo surengta 2013 metais ir truko 21 dieną, kada tų pačių metų rugsėjo 13 d. nakties metu ir buvo aptiktos Homo naledi' fosilijos. Anot Johanesburge esančio Vitvatersrando universiteto profesoriaus Lee Berger’io, Homo naledi galimai yra grandis tarp dvikojų primatų ir ankstyvų žmonių rūšių.

 Apibūdinimas Homo naledi buvo smulkaus, liekno kūno sudėjimo. Suaugusių vyrų ūgis buvo apie 1,5 m, o svoris apie 45 kg; moterys buvo šiek tiek smulkesnės. Pagal kūno fizines charakteristikas, įskaitant dubenį, pečius ir kaklą, Homo naledi buvo primityvūs, tai yra panašūs į australopitekus. Jų pirštai turėjo daugiau primityvių bruožų, buvo storesni, artimesni beždžionėms, krūtinė panaši į šimpanzių. Bet jie turėjo ir žmonių genties ir jos nežinomų kitų žmonių rūšių kitus požymius, įskaitant kaukolės formą. Jų dantų forma buvo panaši į šiuolaikinių žmonių dantų formą, nedideli. Pėdos panašios kaip ir daugeliui kitų išnykusių žmonių genties rūšių. Kojos buvo panašios į šiuolaikinių žmonių, ilgos, matyt, prisitaikiusios vaikščioti didelius atstumus. Pagal griaučių analizę manoma, kad jie turėjo tiesią laikyseną ir vaikštinėjo ant dviejų kojų. Anot Viskonsino universiteto Madisone tyrėjo John’o Hawks’o, jų smegenų tūris buvo mažesnis už šiuolaikinių žmonių, apie 450–550 cm³, tai yra kaip vidutinio dydžio apelsino vaisiaus.

 Dinaledi salė 
Giliai Kylančios Žvaigždės urve esančioje Dinaledi salėje rasti fosilizuoti kaulai mokslininkams suteikia daug spėliojimų – kaip Homo naledi ten galėjo patekti, kadangi į šią salę reikia šliaužti labai siauromis, tamsiomis ertmėmis. Pati Dinaledi salė 12 m ilgio, 10–15 m aukščio ir 0,5–2,5 m pločio. Jie sutaria, kad urve šie žmonės negyveno. Viena iš versijų, kad į urvą pateko slėpdamiesi nuo pavojaus, o vėliau negalėję išeiti – žuvo. Anot kitos versijos, kurią pateikia Beerger’is, jie urve laidodavo mirusius ir atlikdavo ritualuslivescience.com / New Human Species with Orange-Size Brain Discovered | by Charles Q. Choi, Live Science Contributor, September 10, 2015. Be šiuolaikinių žmonių (Homo sapiens), laidojimo ritualus dar galėję turėti tik neandertaliečiai (Homo neanderthalensis).

 Pavadinimo kilmė Homo naledi pavadinimas buvo suteiktas pagal Kylančios Žvaigždės (angl. Rising Star) urve esančioje Dinaledi salėje rastas fosilijas. Homo lotyniškai reiškia 'žmogus', naledi'' sesoto kalba reiškia 'žvaigždė'.

Šaltiniai 

Žmogaus evoliucija